CELEX: 62009TN0388
Language: hu
Date: 2009-10-02 00:00:00
Title: T-388/09. sz. ügy: 2009. október 2-án benyújtott kereset — Rosenruist kontra OHIM (Zseben elhelyezett, egymást egy pontban metsző két görbe ábrázolása)

21.11.2009   
            
            
               HU
            
            
               Az Európai Unió Hivatalos Lapja
            
            
               C 282/62
            
         2009. október 2-án benyújtott kereset — Rosenruist kontra OHIM (Zseben elhelyezett, egymást egy pontban metsző két görbe ábrázolása)
   (T-388/09. sz. ügy)
   2009/C 282/115
   A keresetlevél nyelve: angol
   
      Felek
   
   
      Felperes: Rosenruist — Gestão e serviços, Lda (Funchal, Portugália) (képviselők: S. Gonzáles Malabia és S. Rizzo ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2009. június 18-i, az R 237/2009-2. sz. ügyben hozott határozatát; és
            
         
               —
            
            
               az Elsőfokú Bíróság az alperest kötelezze a saját, valamint a felperes költségeinek viselésére.
            
         
      Jogalapok és fontosabb érvek
   
   
      Az érintett közösségi védjegy: Zseben elhelyezett, egymást egy pontban metsző görbéket ábrázoló védjegy a 18. és 25. osztályba tartozó áruk tekintetében.
   
      Az elbíráló határozata: az elbíráló az érintett közösségi védjegybejelentést elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 40/94 tanácsi rendelet 7. cikke (1) bekezdése b) pontjának (helyébe lépett a 207/2009 tanácsi rendelet 7. cikke (1) bekezdésének b) pontja) megsértése, mivel a fellebbezési tanács tévesen vélte úgy, hogy az érintett közösségi védjegy önmagában nem rendelkezik megkülönböztető képességgel.